
KLASA:022-01/22-01/61
URBROJ:238/02-03-22-03
Poljanica Bistranska, 30. prosinca 2022. g.
Na temelju članka 39. Zakona o elektroničkim medijima (Narodne novine broj 111/21 i 114/22) i članka 46. Statuta Općine Bistra (Službeni glasnik Općine Bistra broj 2/21) Općinski načelnik Općine Bistra raspisuje

JAVNI POZIV
za financiranje programskih i dodatnih sadržaja elektroničkih medija 
 –audiovizualnih i radijskih programa u 2023. godini

1.Predmet Javnog poziva

Predmet ovog Javnog poziva je prikupljanje prijava za financiranje programskih i dodatnih sadržaja praćenja događanja od važnosti za građane općine Bistra u elektroničkim medijima – audiovizualnim i radijskim programima u 2023. godini.
Elektronički mediji su prema Zakonu o elektroničkim medijima (NN 111/21 i 114/22) audiovizualni programi, radijski programi i elektroničke publikacije. Audiovizualni program prema članku 3. spomenutog Zakona predstavlja niz pokretnih slika sa zvukom ili bez njega koji tvori pojedinačnu stavku, neovisno o svojoj duljini, u rasporedu ili katalogu koji je izradio pružatelj medijske usluge, uključujući dugometražne filmove, videoisječke, sportske događaje, komedije situacija, dokumentarne filmove, dječje programe i izvorne drame. Radijski program prema članku 3. spomenutog Zakona predstavlja urednički oblikovane zvukovne i govorne informacije svih vrsta te autorskih djela o predmetu srodnih prava koja se objavljuju putem radija u svrhu obavješćivanja i zadovoljavanja kulturnih, obrazovnih i ostalih potreba te javne komunikacije.
Pod programskim sadržajima koji će se financirati podrazumijevaju se objave od interesa za općinu Bistra i njezine građane, a koje su izdvojene u tematske cjeline ili pojedinačno.
Cilj dodjele financijskih potpora je proizvodnja i objava kvalitetnih programskih sadržaja od interesa za općinu Bistra kojim se promovira kako općina Bistra tako i svi njezini kulturni, gospodarski, turistički, odgojno-obrazovni i ostali interesi. 
Kriteriji temeljem kojih će se utvrđivati prednost prijavljenog projekta/programa su:
	
	                                           
Kriterij
	Broj bodova

	1.
	kvaliteta programskog sadržaja od interesa za Bistru i njene građane
	0 – 10

	2.
	lokalni karakter programskog sadržaja (praćenje događaja na području Bistre), usmjerenost na potrebe i interese građana Bistre i uključenost građana u predložene programske sadržaje
	0 – 5

	3.
	kvantiteta objava i praćenja 
	0 – 10

	4.
	doseg objava pojedinog medija (gledanost/slušanost)
	0 – 10

	5. 
	prethodno iskustvo i suradnja s Općinom Bistra
	0 – 5

	6.
	kapaciteti/sposobnosti nakladnika za provedbu programskog sadržaja
	0 – 5

	7. 
	dugoročnost i održivost programskog sadržaja
	0 – 5

	8. 
	trošak produkcije programa
	0 – 5

	9.
	dodatni sadržaji
	0 - 10

	10
	Ukupno
	0 – 65


 
Sukladno Pravilniku Fonda za poticanje pluralizma i raznovrsnost elektroničkih medija (NN 84/22) dodatno će se vrednovati, s maksimalno 5 bodova, sadržaji usmjereni na teme:
·  ostvarivanje prava građana na javno informiranje vezano uz teme i događaje s područja općine Bistra
·  poticanje kulturne raznolikosti i njegovanje baštine s područja općine Bistra
·  razvoj odgoja i obrazovanja na području općine Bistra
·  razvoj znanosti na području općine Bistra
·  razvoj umjetnosti i sporta na području općine Bistra
·  promicanje ravnopravnosti spolova na području općine Bistra
·  poticanje kvalitetnih programa za djecu i mlade kojima je cilj promicanje njihove dobrobiti na području općine Bistra
·  obrađivanje tema o osobama s invaliditetom s područja općine Bistra
·  poticanje posebnih kulturnih projekata i manifestacija na području općine Bistra
·  zaštita okoliša i ljudskog zdravlja na području općine Bistra.
2.Uvjeti za prijavu na Javni poziv
Na Javni poziv se mogu prijaviti nakladnici koji obavljaju djelatnost elektroničkih medija te su upisani u: 
a) Knjigu pružatelja medijskih usluga televizije Agencije za elektroničke medije (AEM) ili
b) Knjigu pružatelja medijskih usluga radija Agencije za elektroničke medije (AEM) 
te programski i sadržajno prate događanja i aktivnosti na području općine Bistra.
Pravo na dodjelu financijskih sredstava ne mogu ostvariti nakladnici koji su u likvidaciji, u stečajnom postupku i koji imaju nepodmirenih obveza prema Općini Bistra te protiv kojih je izrečena pravomoćna osuđujuća presuda kao ni za isti programski sadržaj za koji ostvaruju potporu iz sredstava Fonda za poticanje pluralizma i raznovrsnosti elektroničkih medija, državnog proračuna ili proračuna Europske unije.
3.Sadržaj prijave na Javni poziv

Prijava na Javni poziv sadrži sljedeću dokumentaciju:
Obrasce prijave koji moraju biti točno i u cijelosti popunjeni i ovjereni i to:
1. Obrazac br. 1 – Podaci o podnositelju prijave na Javni poziv za financiranje programskih i dodatnih sadržaja elektroničkih medija - audiovizualnih i radijskih programa u 2023. godini
2. Obrazac br. 2 – Podaci o projektu/programskom sadržaju koji se prijavljuje na Javni poziv za financiranje programskih i dodatnih sadržaja elektroničkih medija– audiovizualnih i radijskih programa u 2023. godini
3. Izvadak iz Upisnika medijskih usluga koji se vodi pri Vijeću za elektroničke medije
 
Obavezni obrasci prijave dostupni su na mrežnoj stranici Općine Bistra: www.bistra.hr. Obrasci se ispunjavaju isključivo u digitalnom obliku.
Nakladnik može na Javni poziv prijaviti više programskih sadržaja. 
4.Rok za podnošenje prijave
Rok za podnošenje prijave je 10 dana od dana objave ovoga Javnog poziva na mrežnoj stranici Općine Bistra, odnosno zaključno s danom  9. siječnja 2023. g. u 10:00 sati.
Prijave se šalju u zatvorenim omotnicama preporučenom poštom na adresu
OPĆINA BISTRA, POLJANICA BISTRANSKA, BISTRANSKA 98, 10298 BISTRA
s naznakom „PRIJAVA NA JAVNI POZIV ZA FINANCIRANJE PROGRAMSKIH SADRŽAJA ELEKTRONIČKIH MEDIJA – AUDIOVIZUALNIH I RADIJSKIH PROGRAMA U 2023. GODINI – NE OTVARAJ!“

ili se predaju neposredno u tajništvu Općine Bistra, Poljanica Bistranska, Bistranska 98, 10298 Bistra. 

5.Rezultati Javnog poziva, pravo prigovora, potpisivanje ugovora

Rezultati Javnog poziva bit će objavljeni na mrežnoj stranici Općine Bistra www.bistra.hr u roku od deset (10) dana od donošenja Odluke o odabiru.
Zaprimljeni prijedlozi programskih sadržaja s pratećom dokumentacijom se neće vraćati.
Neće se razmatrati ponude koje pristignu izvan roka određenog Javnim pozivom, nepotpune ponude, ponude podnositelja koji ne zadovoljavaju kriterije Javnog poziva.

Pravo na financiranje ostvaruju pružatelji usluga koji skupe minimalno 45 od maksimalnih mogućih 70 bodova.
Broj i iznos dodijeljenih potpora bit će usklađen s raspoloživim proračunskim sredstvima Općine Bistra u iznosu od 34.300,00 HRK/4.552,39 € (s uključenim PDV-om) (prema fiksnom tečaju konverzije 7,53450).

Općinski načelnik Općine Bistra donosi Odluku o odabiru korisnika financijskih potpora te odobrava iznose potpora, sukladno prijedlogu Povjerenstva za dodjelu sredstava elektroničkim medijima.

Nakladnik koji je sudjelovao u Javnom pozivu može podnijeti prigovor na Odluku o odabiru korisnika potpora. Prigovor se podnosi Općinskom načelniku u roku od osam (8) dana od dana objave Odluke o odabiru korisnika financijskih potpora. O prigovoru odlučuje Općinski načelnik Općine Bistra.

Nakladnici kojima se odobre financijske potpore sklopit će s Općinom Bistra ugovor o financiranju programskih sadržaja kojim će se regulirati međusobna prava i obveze korisnika financijskih potpora i Općine Bistra (dinamika, visina, rok i način isplate, rok za proizvodnju i objavu programskih sadržaja, način provođenja izvješćivanja o proizvodnji i objavi programskih sadržaja).
Sve dodatne informacije mogu se dobiti na 01/ 3390 039 ili na e-mail opcina-bistra@bistra.hr .
            Općinski načelnik
	 Danijel Drviš

